Θωμάς Χάουαρντ, 3ος δούκας του Νόρφολκ

Ο Θωμάς Χάουαρντ, 3ος δούκας τού Νόρφολκ, Ιππότης τής Περικνημίδος, Ιδιαίτερος Σύμβουλος, αγγλ.: Thomas Howard, 3rd Duke of Norfolk, KG, PC (10 Μαρτίου 1473 – 25 Αυγούστου 1554) ήταν Άγγλος πολιτικός και ευγενής τής εποχής των Τυδώρ. Ήταν θείος δύο συζύγων τού Ερρίκου Η΄, τής Άννας Μπολέυν και τής Αικατερίνης Χάουαρντ, οι οποίες και οι δύο αποκεφαλίστηκαν, και έπαιξε σημαντικό ρόλο στις μηχανορραφίες που επηρέασαν αυτούς τούς βασιλικούς γάμους. Όταν έχασε την εύνοια τού βασιλιά το 1546, από τον Νόρφολκ αφαιρέθηκε το δουκάτο και φυλακίστηκε στον Πύργο του Λονδίνου, αποφεύγοντας την εκτέλεση όταν ο Ερρίκος Η΄ απεβίωσε στις 28 Ιανουαρίου 1547.

Απελευθερώθηκε με την άνοδο στον θρόνο τής Καθολικής βασίλισσας Μαρίας Α΄, την οποία βοήθησε να εξασφαλίσει τον θρόνο, θέτοντας έτσι το σκηνικό για εντάσεις μεταξύ τής καθολικής οικογένειάς του και τής προτεσταντικής βασιλικής γραμμής, την οποία θα συνέχιζε η ετεροθαλής αδελφή τής Μαρίας, Ελισάβετ Α΄.

 Πρώιμη ζωή 
Ο Θωμάς ήταν γιος τού σερ Θωμά Χάουαρντ, αργότερα 2ου δούκα τού Νόρφολκ, με την πρώτη του σύζυγο, Ελισάβετ Τίλνεϋ, κόρη τού σερ Φρειδερίκου Τίλνεϋ και χήρα τού σερ Χάμφρεϋ Μπούρτσιερ,  και εγγονός τού Ιωάννη Χάουαρντ 1ου βαρόνου Χάουαρντ, αργότερα 1ου δούκα τού Νόρφολκ. Μέσω τής προγιαγιάς του Μαργαρίτας Μόουμπρεϋ, ο Χάουαρντ ήταν απόγονος τού Θωμά τού Μπράδερτον 1ου κόμη τού Νόρφολκ, τού 6ου γιου τού Εδουάρδου Α' τής Αγγλίας.  Μέσω τού προπάππου του σερ Ροβέρτου Χάουαρντ, από το Τέντρινγκ Χολ, στο Στόουκ-μπάι-Νέιλαντ τού Σάφολκ, ο Χάουαρντ καταγόταν από τον Ριχάρδο 1ο κόμη τής Κορνουάλης, τον 2ο γιο τού Ιωάννη τής Αγγλίας, ο οποίος είχε έναν νόθο γιο, ονόματι Ριχάρδο (απεβ. το 1296), τού οποίου η κόρη, Ιωάννα τής Κορνουάλης, παντρεύτηκε τον σερ Ιωάννη Χάουαρντ (απεβ. τον Ιούλιο τού 1331).  Ομοίως, μέσω τής προγόνου του, Ισαβέλλας ντ'Ωμπινύ, συζύγου τού Ιωάννη ΦιτςΆλαν 3ου λόρδου τού Κλουν & τού Όσβεστρυ, ο Χάουαρντ καταγόταν από τον Ρογήρο Μπίγκοντ 1ο κύριο τού Νόρφολκ μετά τη Νορμανδική Κατάκτηση. Το 1483 ο πατέρας και ο παππούς του χρίστηκαν κόμης τού Σάρεϋ και δούκας τού Νόρφολκ αντίστοιχα, σε ανταμοιβή για την πίστη τους στον δούκα τού Γκλόστερ, ο οποίος έγινε ο βασιλιάς Ριχάρδος Γ΄, όταν αυτός σφετερίστηκε τον θρόνο από τούς ανιψιούς του, γιους τού Εδουάρδου Δ΄. Το 1485 οι Χάουαρντ πολέμησαν στο πλευρό τού Ριχάρδου Γ΄ στη Μάχη του Μπόσγουορθ, όπου ο 1ος δούκας έχασε τη ζωή του, και ο κόμης τού Σάρεϋ τραυματίστηκε σοβαρά. Καθώς η μάχη είχε ως αποτέλεσμα την άνοδο στον θρόνο τού Ερρίκου Ζ΄ Τυδώρ, η πίστη των Χάουαρντ στην ηττημένη πλευρά, είχε ως αποτέλεσμα την απώλεια των τίτλων τους και των περισσότερων ιδιοκτησιών τους.  Παρ' όλα αυτά σύντομα άρχισαν να αποκαθίστανται, και το 1489 ο πατέρας του Θωμάς αποκαταστάθηκε ως κόμης τού Σάρεϋ.

Τον Απρίλιο τού 1497 η μητέρα του απεβίωσε, και τον Αύγουστο τού ίδιου έτους, με παπική άδεια, ο πατέρας του νυμφεύτηκε για 2η φορά, με την Αγνή Τίλνεϋ, εξαδέλφη τής μητέρας τού Θωμά.

Ο Χάουαρντ ήταν ένας ικανός στρατιωτικός, και συχνά απασχολούνταν σε στρατιωτικές επιχειρήσεις.  Το 1497 υπηρέτησε σε μία εκστρατεία εναντίον των Σκώτων υπό την διοίκηση τού πατέρα του, ο οποίος τον χρίσε ιππότη στις 30 Σεπτεμβρίου 1497.  Χρίστηκε Ιππότης τής Περικνημίδας μετά την άνοδο στον θρόνο τού ανιψιού του εκ γάμου, βασιλιά Ερρίκου Η΄, και έγινε στενός σύντροφος τού βασιλιά, με διαμονή στην αυλή.  Η πρώτη του σύζυγος Άννα τής Υόρκης, κόρη τού Εδουάρδου Δ΄ και επομένως θεία τού Ερρίκου Η΄, απεβίωσε τον Νοέμβριο τού 1511,  και στις αρχές τού 1513, ο Χάουαρντ νυμφεύτηκε την Ελισάβετ Στάφορντ, κόρη τού Εδουάρδου Στάφορντ 3ου δούκα τού Μπάκιγχαμ και τής Ελεονώρας Πέρσυ, και εγγονή τού Ερρίκου Πέρσυ 4ου κόμη τού Νορθάμπερλαντ. Μέσω τής μητέρας του Αικατερίνης Γούντβιλ, ο πατέρας τής Ελισάβετ ήταν εξάδελφος τής 1ης συζύγου τού Χάουαρντ.  Στις 4 Μαΐου 1513 διορίστηκε λόρδος αρχιναύαρχος, μία θέση που κατείχε προηγουμένως ο αδελφός του Εδουάρδος Χάουαρντ, ο οποίος είχε αποβιώσει στις 25 Απριλίου, για να πολεμήσει το Γαλλικό ναυτικό. Ο Σάρεϋ και οι γιοι του, Θωμάς και Εδμόνδος, ήλπιζαν να ηγηθούν τής αγγλικής εκστρατείας εναντίον τής Γαλλίας, αλλά έμειναν πίσω, όταν ο βασιλιάς αναχώρησε για το Καλαί στα τέλη Ιουνίου.  Λίγο αργότερα ο Ιάκωβος Δ΄ τής Σκωτίας εξαπέλυσε εισβολή στην Αγγλία (παρά το γεγονός ότι ήταν νυμφευμένος με τη Μαργαρίτα Τυδώρ, αδελφή τού Ερρίκου Η΄) σε εκπλήρωση τής συμμαχίας του με τη Γαλλία, και ο Θωμάς, μαζί με τον αδελφό του Εδμόνδο, ενώθηκαν με τον πατέρα τους και τούς βαρόνους Ντέικρ και Μόντεγκλ στην ηγεσία τού στρατού, ο οποίος, παρά την αριθμητική του κατωτερότητα, κατάφερε να συντρίψει αποφασιστικά τις Σκωτικές δυνάμεις στη Μάχη τού Φλόντεν, κοντά στο Μπράνξτον, στο Νορθάμπερλαντ στις 9 Σεπτεμβρίου. Οι Σκώτοι έχασαν χιλιάδες άνδρες, και ο Ιάκωβος Δ΄ έχασε τη ζωή του στη μάχη.

μικρογραφία|150εσ|Η τιμητική επαύξηση των Χάουαρντ, που απονεμήθηκε στον Θωμά 2ο δούκα τού Νόρφολκ μετά τη Μάχη τού Φλόντεν (1513): ο θυρεός τής Σκωτίας, με μισό λέοντα, πού ένα βέλος τού διαπερνά το στόμα.

μικρογραφία|150εσ|Ο θυρεός των Χάουαρντ με την «επαύξηση Φλόντεν» στην επάνω αριστερή άκρη της διαγώνιας αργυρής ταινίας.

Η ηγεσία των νικηφόρων δυνάμεων στο Φλόντεν έδωσε στους Χάουαρντ τεράστιο κύρος, τόσο κοινωνικά, όσο και στην αυλή, και το οικόσημο των Χάουαρντ άλλαξε προς τιμήν τής νίκης, ενσωματώνοντας τον μισό σκωτικό λέοντα τρυπημένο στο στόμα από ένα βέλος  μέσα σε μια διπλή ερυθρή γραμμή με 4 κρινάνθεμα εσωτερικά και 4 εξωτερικά, ένα έμβλημα των σκωτικών βασιλιών οικοσήμων, που χορηγούνταν από τούς Σκώτους βασιλείς σε σπάνιες περιπτώσεις ως ειδικό σημάδι εύνοιας. Η παραχώρηση στον Χάουαρντ ήταν επομένως μία κραυγαλέα εραλδική προσβολή προς τούς βασιλείς τής Σκωτίας. Την 1η Φεβρουαρίου 1514 ο πατέρας τού Χάουαρντ, τότε κόμης τού Σάρεϋ, χρίστηκε δούκας τού Νόρφολκ (τεχνικά μία νέα δημιουργία, αλλά θεωρήθηκε για όλους τούς πρακτικούς σκοπούς ως αναδημιουργία τού χαμένου τίτλου που κατείχε προηγουμένως ο πατέρας του) και με επιστολές που εκδόθηκαν την ίδια ημέρα, ο Χάουαρντ χρίστηκε κόμης τού Σάρεϋ. Και στους δύο παραχωρήθηκαν γαίες προς υποστήριξη των νέων αξιωμάτων τους, αν και ο Ερρίκος, πάντα επιφυλακτικός απέναντι στους αντιπάλους, διέσπειρε τις παραχωρήσεις σε όλο το βασίλειο, για να αποτρέψει μία βάση αποβίβασης των Χάουαρντ στην Ανατολική Αγγλία. Τα επόμενα χρόνια, ο νεότερος Θωμάς Χάουαρντ υπηρέτησε τον Ερρίκο Η΄ με διάφορους τρόπους. Τον Σεπτέμβριο του 1514 συνόδευσε την αδελφή τού βασιλιά, Μαρία, στη Γαλλία για τον επερχόμενο γάμο της με τον βασιλιά Λουδοβίκο ΙΒ΄ τής Γαλλίας. Το 1517 κατέστειλε μία εξέγερση τής Πρωτομαγιάς στο Λονδίνο με τη χρήση στρατιωτών.  

 Άνοδος στην εξουσία 

 Μετέπειτα σταδιοδρομία 
μικρογραφία|150εσ|Σκίτσο του τάφου του 2ου Δούκα του Νόρφολκ, όπως πιθανότατα έμοιαζε με το Μοναστήρι του Θέτφορντ . Μετά το κλείσιμο της εκκλησίας του Μοναστηριού το 1540, ο 3ος Δούκας μετέφερε τα λείψανα του πατέρα του στην εκκλησία του Φράμλινγκχαμ.

 Φυλάκιση και αποφυλάκιση 

 Το τέλος και η ταφή 
μικρογραφία|300εσ|Τάφος του Θωμά Χάουαρντ, 3ου Δούκα του Νόρφολκ και της Άννας της Υόρκης στην εκκλησία του Αγίου Μιχαήλ του Αρχαγγέλου, Φράμλινγκχαμ

 Γάμος και απόγονοι 
Από τη 2η σύζυγό του Ελισάβετ Στάφορντ είχε τέκνα:
 Ερρίκος (1516/7–1547), ο οποίος χρησιμοποίησε τον τίτλο ευγένειας τού κόμη τού Σάρεϋ, όταν ο πατέρας του έγινε 3ος δούκας τού Νόρφολκ το 1524. Το 1532/3 νυμφεύτηκε τη λαίδη Φράνσις ντε Βερ, κόρη τού Ιωάννη ντε Βερ 15ου κόμη τής Οξφόρδης, με την οποία απέκτησε δύο γιους και τρεις κόρες, τον:
 Θωμά 4ο δούκα τού Νόρφολκ, τον:
 Ερρίκο 1ο κόμη τού Νορθάμπτον, την:
 Αικατερίνη, παντρεύτηκε τον Ερρίκο Μπέρκλεϋ 7ο βαρόνο τού Μπέρκλεϋ, τη:
 Μαργαρίτα, παντρεύτηκε τον Ερρίκο Σκρόουπ 9ο βαρόνο Σκρόουπ τού Μπόλτον, και την:
 Ιωάννα Χάουαρντ, παντρεύτηκε τον Κάρολο Νέβιλ 6ο κόμη τού Γουέστμορλαντ.
 Αικατερίνη (1518–1530),  στις 9 Δεκεμβρίου 1529 παντρεύτηκε τον Εδουάρδο Στάνλεϋ 3ο κόμη τού Ντέρμπυ (1509–1572). Μετά το τέλος τής Αικατερίνης τον Μάρτιο τού 1530, ο κόμης τού Ντέρμπυ νυμφεύτηκε για 2η φορά την Δωροθέα Χάουαρντ, θεία τής 1ης συζύγου του.
 Μαρία (1519–1557), παντρεύτηκε στις 28 Νοεμβρίου 1533 τον νόθο γιο τού βασιλιά Ερρίκου Η΄, Ερρίκο ΦιτςΡόυ (1519–1536), με τον οποίο δεν απέκτησε απογόνους. Ο γάμος δεν ολοκληρώθηκε, λόγω τού τέλους τού ΦιτςΡόι λίγα χρόνια αργότερα.
 Θωμάς, 1ος υποκόμης Χάουαρντ τού Μπίντον (1520–1582), νυμφεύτηκε αρχικά την Ελισάβετ Μάρνεϋ, στη συνέχεια τη Γερτρούδη Λάιτ, στη συνέχεια τη Μέιμπελ Μπάρτον, και στη συνέχεια τη Μαργαρίτα Μάνινγκ. .
 Μιούριελ (γενν. 1521).  Απεβίωσε νέα

Ως χήρα δούκισσα, η Ελισάβετ επέζησε λίγα χρόνια μετά το τέλος τού συζύγου της, και απεβίωσε τον Νοέμβριο τού 1558. Τάφηκε στην εκκλησία Σαιν=Μάίρυ-ατ-Λάμπεθ, στο Σάρεϋ.

 Φανταστικές απεικονίσεις 

 Σαίξπηρ 
 Ερρίκος Η΄ των Γουίλιαμ Σαίξπηρ και Τζον Φλέτσερ (1613). Ο Θωμάς Χάουαρντ εμφανίζεται ως Κόμης του Σάρεϊ, ενώ ο πατέρας του εμφανίζεται ως Δούκας του Νόρφολκ. Οι θεατρικοί συγγραφείς συγχέουν τις πραγματικές ημερομηνίες πατέρα και γιου, έτσι ώστε και οι δύο να εμφανίζονται ως σημαντικοί χαρακτήρες στο έργο. .

 Βιβλία 
Ο Νόρφολκ είναι ένας σημαντικός χαρακτήρας σε:
 Τα μυθιστορήματα της Philippa Gregory, "Το άλλο κορίτσι της Boleyn" και "Η κληρονομιά της Boleyn"
 Ο Άνθρωπος πάνω σε ένα Γαϊδούρι από τον HFM Prescott
 Η Πέμπτη Βασίλισσα από τον Ford Madox Ford
 Τα Wolf Hall, Bring Up the Bodies και The Mirror &amp; the Light της Hilary Mantel

 Ταινίες και τηλεόραση 
 Στην ταινία «Η ιδιωτική ζωή του Ερρίκου Η΄» (1933) τον υποδύθηκε ο Φρέντερικ Κάλεϊ.
 Στην ταινία Ο Πρίγκιπας και ο Φτωχός (1937) τον υποδύθηκε ο Χένρι Στίβενσον.
 Στην ταινία Ένας Άνθρωπος για Όλες τις Εποχές (1966), τον υποδύθηκε ο Νάιτζελ Ντέιβενπορτ.
 Στην ταινία «Η Άννα των Χιλίων Ημερών » (1969), ο Πίτερ Τζέφρι ανέλαβε τον ρόλο. Στη συνέχεια, επανέλαβε τον ρόλο σε μια διασκευή του BBC το 1996 του μυθιστορήματος του Μαρκ Τουέιν «Ο Πρίγκιπας και ο Φτωχός».
 Στην τηλεοπτική σειρά του BBC του 1970 , The Six Wives of Henry VIII, τον ρόλο υποδύθηκε ο Patrick Troughton.
 Στην ταινία του 1972 «Οι Έξι Σύζυγοι του Ερρίκου Η΄», βασισμένη στην τηλεοπτική σειρά, τον υποδύθηκε ο Μάικλ Γκαφ.
 Ο Σερ Ρεξ Χάρισον τον υποδύθηκε στην κινηματογραφική μεταφορά του μυθιστορήματος του Μαρκ Τουέιν, «Ο Πρίγκιπας και ο Φτωχός», το 1977.
 Ο Μαρκ Στρονγκ υποδύθηκε τον Νόρφολκ στην ταινία του ITV "Ερρίκος Η΄" του 2003.
 Στην προσαρμογή του BBC του 2003 του The Other Boleyn Girl, τον υποδύθηκε ο John Woodvine.
 Στη σειρά του Showtime, The Tudors (2007), τον υποδύθηκε ο Henry Czerny.
 Ο Ντέιβιντ Μόρισεϊ υποδύθηκε τον Δούκα στην ταινία του 2008 «Το Άλλο Κορίτσι της Μπολέιν».
 Ο Μπέρναρντ Χιλ υποδύθηκε τον Δούκα στην κινηματογραφική μεταφορά του μυθιστορήματος Wolf Hall της Χίλαρι Μάντελ από το BBC το 2015. Ο Τίμοθι Σπολ τον υποδύεται στη δεύτερη σεζόν, Wolf Hall: The Mirror and the Light.
 Ο Πίτερ Φερθ υποδύθηκε τον Νόρφολκ στη σειρά του 2024 "Shardlake", μια προσαρμογή της ομώνυμης σειράς βιβλίων της Σι Τζέι Σάνσομ.

Πρόγονοι

 Σημειώσεις 

 Αναφορές 

 Βιβλιογραφία 







 Head, David M. Ebbs & Flows of Fortune: The Life of Thomas Howard, Third Duke of Norfolk (University of Georgia Press, 1995) 360pp.










 Περαιτέρω ανάγνωση 


 Εξωτερικοί σύνδεσμοι 


Κατηγορία:Άγγλοι Ρωμαιοκαθολικοί
Κατηγορία:Τάγμα της Περικνημίδας
Κατηγορία:Οικογένεια Χάουαρντ (αγγλική αριστοκρατία)